Lópici Gáspár monoklival a szeme alatt jelent meg a díjátadón | 24.hu
Lópici Gáspár monoklival a szeme alatt jelent meg a díjátadón
2017. 03. 22. 07:30	Korábban a témában:
Hétfő este rendezték meg a Művészek a művészekért Alapítvány Remember-díját, ahol többek között Szilágyi István is elismerést és ezzel együtt anyagi támogatást kapott. Az Indul a bakterház Pió­cás embere, a Keménykalap és Krumpliorr Lópici Gáspárja és a lottóreklámok arcának pedig jól is jött a segítség, hiszen ahogyan arról korábban már nyilatkozott, elég nagy szegénységben élnek feleségével és fiával.
A 79 éves színész ráadásul elég megviseltnek is tűnt, amikor felállt a díjátadó színpadára. Szeme alatt monokli volt, amit állítása szerint csak véletlenül szerzett.
Véletlen baleset volt. Véletlen volt, tényleg, csak baleset ért, pont most, véletlen volt, nem is szeretnék róla beszélni
– magyarázkodott Szilágyi a Bors munkatársának érdeklődésére.
A napilap azonban nem hagyta ennyiben és felidézte, hogy a színészt korábban is érte már “baleset”, amikor a fia egy ostorral szemen vágta és a sürgősségin kötött ki. Informátoruk állítása szerint, a mostani monoklit is emberi kéz okozta.
VV Leó az autóbalesetről mesélt: Csoda, hogy túléltük	Nézd meg a legfrissebb cikkeinket a címlapon!